O‘zbek xokkeychilari Qozog‘istondagi xalqaro musobaqada bronza medalni qo‘lga kiritdi

O‘zbekiston xokkeychilari jamoasi Qozog‘istonda bo‘lib o‘tadigan xalqaro musobaqada ilk marotaba ishtirok etayotganligi haqida avval xabar bergan edik. Chimkent Muz saroyida o‘tkazilgan ushbu musobaqada Qozog‘iston, Qirg‘iziston va O‘zbekistondan 4 ta jamoa ishtirok etdi, deb yozadi “Mezon” nashri.

Toshkentning “Binokor” jamoasi xokkeychilari musobaqa mezbonlari bo‘lmish “Enbek” hamda “Berkut” jamoalariga birinchi uchrashuvda mos ravishda 3:5, 5:7 hisobida imkoniyatni boy berdi.
Musobaqaning uchinchi kunida hamyurtlarimiz Qirg‘izistonning “Alotoo Dordoy” klubi ustidan 6:3 hisobida g‘alaba qozonib, bronza medalini qo‘lga kiritdi.
Shunday qilib, “Enbek” jamoasi (Qozog‘iston) oltin, “Berkut” jamoasi (Olma-ota) kumush, bizning “Binokor” esa bronza medali sohiblariga aylandi.